
për pranimet në shkollat e larta në vitin shkollor 1996-97 të kandidatëve shqiptarë nga trevat jashtë kufijve të vendit

Me propozimin e Ministrisë së Arsimit të Lartë dhe Kërkimeve Shkencore, Këshilli i Ministrave

V e n d o s i:

1. Pranimi në shkollat e larta i kandidatëve shqiptarë nga trevat jashtë kufijve të vendit bëhet me konkurs, sipas modaliteteve që përcaktohen në statutet e shkollave të larta.
Kandidatët shqiptarë nga trevat jashtë kufijve të vendit konkurrojnë vetëm për kuotat e pranimit, të përcaktuara në vendimin e Këshillit të Ministrave nr.414, datë 10.6.1996.
Konkurset zhvillohen pranë shkollave të larta, së bashku me kandidatët nga Shqipëria.
2. Në vendimin e Këshillit të Ministrave nr.332, datë 13.5.1996, në pikën 1, shkronja “c” shfuqizohet.
Ky vendim hyn në fuqi menjëherë.

